Πληροφορίες για τις Πρώτες βοήθειες προφίλ:

Οι Πρώτες βοήθειες προφίλ επαληθεύουν τα περιεχόμενα των προφίλ ICC που είναι εγκατεστημένα στον υπολογιστή σας. Αν κάποια προφίλ δεν συμμορφώνονται με την προδιαγραφή προφίλ ICC, αναφέρονται σφάλματα. Αν και κάποια σφάλματα είναι απίθανο να προκαλέσουν προβλήματα υπό τυπική χρήση, είναι καλή ιδέα να επισκευάζετε τυχόν προφίλ που δεν συμμορφώνονται με την προδιαγραφή προφίλ ICC.

Ένα σημαντικό στοιχείο ενός προφίλ ICC, η ετικέτα περιγραφής, περιέχει έως τρία διαφορετικά ονόματα για ένα προφίλ. Αυτό επιτρέπει την εμφάνιση του ονόματος προφίλ σε διαφορετικές γλώσσες ή σε διαφορετικά συστήματα υπολογιστών. Οι εφαρμογές συνήθως χρησιμοποιούν ένα από τα διαθέσιμα ονόματα για την εμφάνιση προφίλ σε μια λίστα ή ένα αναδυόμενο μενού. Αν έχετε εγκατεστημένα προφίλ στο σύστημά σας που δεν εμφανίζονται στον πίνακα ελέγχου ColorSync, τότε πρέπει να εκτελέσετε αυτό το βοήθημα για να τα επισκευάσετε.

Χρήση των Πρώτων βοηθειών προφίλ:

Κάντε κλικ στο κουμπί «Επαλήθευση» για να ξεκινήσετε μια διαδικασία επαλήθευσης ή στο κουμπί «Επισκευή» για να επαληθεύσετε και να επισκευάσετε όλα τα εγκατεστημένα προφίλ. Αν επιλέξετε το κουμπί «Επαλήθευση», θα αναφερθούν τυχόν προβλήματα με εγκατεστημένα προφίλ χωρίς να γίνουν αλλαγές. Αν επιλέξετε το κουμπί «Επισκευή», θα αναφερθούν τυχόν προβλήματα με εγκατεστημένα προφίλ και θα γίνει απόπειρα επιδιόρθωσης των προβλημάτων.

Σημείωση: Είναι καλή ιδέα να δημιουργήσετε εφεδρικό αντίγραφο των προφίλ σας πριν ξεκινήσετε τη λειτουργία Επισκευής.

Για να διακόψετε τη διαδικασία επαλήθευσης ή επισκευής μετά την έναρξή της, κάντε κλικ στο κουμπί «Διακοπή».

Τα αποτελέσματα μιας διαδικασίας επαλήθευσης ή επισκευής εμφανίζονται σε αυτό το παράθυρο.